NaiveNeuron/SloPal huggingface dataset:
Hambálek, Augustín, poslanec NR SR (2022-06-15):
Ďakujem, pán predsedajúci. Vážení páni poslanci a pani poslankyňa, v súlade s § 73 zákona o rokovacom poriadku som bol určený za spravodajcu k návrhu uvedeného zákona, tlač 1043. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý aj účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre vzdelávanie, vedu, mládež a šport. Za gestorský výbor navrhujem Výbor Národnej rady pre vzdelávanie, vedu, mládež a šport. Odporúčam, aby predmetný návrh zákona v druhom čítaní výbory prerokovali do 9. septembra 2022 a gestorský výbor do 12. septembra 2022. Skončil som, pán predsedajúci. Otvorte, prosím, všeobecnú rozpravu.
Pellegrini, Peter, predseda NR SR (2014-12-03):
Pán poslanec Bublavý.
Grendel, Gábor, podpredseda NR SR (2020-11-24):
Ďakujem, pani poslankyňa, ešte, prosím, určite termín hlasovania.
Laššáková, Jana, podpredsedníčka NR SR (2016-02-11):
Pán poslanec, pokračujte.
Danko, Andrej, predseda NR SR (2016-04-18):
Ďakujem, pán poslanec Matovič, (potlesk) že teatrálne gesto je to, čo ste teraz urobili vy, pretože o tomto probléme počujem prvýkrát. Ja som bol informovaný, že sa vyšlo technickými požiadavkami maximálne v ústrety. Pokiaľ bolo pani poslankyni ublížené, ja sa s ňou veľmi rád stretnem, ak dovolí, a tento problém vyriešime v rámci technických a iných možností, ktoré Národná rada má. Určite nikto nechce krivdiť akémukoľvek poslancovi ani poslankyni. Ďakujem, beriem tú informáciu na verejnosť a sľubujem, pani poslankyňa, že si veľmi rýchlo, ešte v priebehu tejto schôdze, ak dovolíte, sadneme. Ďakujem vám. Je z toho návrh na hlasovanie o zmene programu? Nie, ďakujem. Pán poslanec Lipšic, nech sa páči.
Kašper, Igor, poslanec NR SR (2021-09-21):
Pristúpime k hlasovaniu o návrhoch uvedených v spoločnej správe. Gestorský výbor odporúča hlasovať o návrhoch uvedených v bodoch 1 až 4 vo IV. časti spoločnej správy spoločne a tieto schváliť. Pán predseda, prosím, dajte o tom hlasovať.
Žarnay, Oto, poslanec NR SR (2018-05-25):
Ďakujem. Čiže ja budem reagovať na pána poslanca Mizíka. Ďakujem mu za jeho faktickú, vlastne za jeho vystúpenie, pardon, za jeho vystúpenie. Rešpektujem jeho názor aj jeho iný pohľad na veci, ako som ich prezentoval ja. Len je mi ľúto, že celý ten prejav, v ktorom som vysvetľoval rôzne veci týkajúce sa veta zriaďovateľa, zúžil na jediný problém, a to bola účasť verejnosti pri vypočutí kandidátov na funkciu riaditeľa školy. Okrem toho, aj keby tam prišli nejakí ľudia z verejnosti a mohli by to byť či rodičia, ale aj učitelia, žiaci, nemali by kompetenciu a ani právo zasahovať do rozhodnutia výberovej komisie, ktorá jediná zo zákona by mala právo voliť riaditeľa školy. Čiže tie argumenty, ktoré ste používali, že by tam bol hluk, rámus, že by boli, že by vykrikovali, sa mi zdajú prehnané. Samozrejme, mohlo by dôjsť aj k takej situácii, ale v konečnom dôsledku rozhodnutie a zodpovednosť za vymenovanie riaditeľa by niesla rada školy a následne aj zriaďovateľ školy.
Pellegrini, Peter, predseda NR SR (2015-10-01):
Ďakujem, pán poslanec. Otváram všeobecnú rozpravu. Konštatujem, že som nedostal žiadnu písomnú prihlášku do rozpravy. Pýtam sa, či sa niekto hlási do rozpravy ústne. Nie je tomu tak. Vyhlasujem rozpravu za skončenú a prerušujem rokovanie o tomto bode programu. Teraz dávam slovo pánovi poslancovi Érsekovi, aby uviedol návrh zákona v prvom čítaní. Je to návrh poslancov Árpáda Érseka, Bélu Bugára, Eleméra Jakaba na vydanie zákona, ktorým sa mení a dopĺňa zákon č. 513/2009 Z. z. o dráhach a o zmene a doplnení niektorých zákonov v znení neskorších predpisov (tlač 1663). (Rokovanie o návrhu poslancov Národnej rady Slovenskej republiky Árpáda Érseka, Bélu Bugára a Eleméra Jakaba na vydanie zákona, ktorým sa mení a dopĺňa zákon č. 513/2009 Z. z. o dráhach a o zmene a doplnení niektorých zákonov v znení neskorších predpisov , tlač 1663.)
P. Paška, predseda NR SR: (2006-12-12):
Je to jasné? Hlasujeme. (Hlasovanie.) 142 prítomných, 118 za, 4 proti, 19 sa zdržalo, 1 nehlasoval. Konštatujem, že sme uvedené body zo spoločnej správy schválili. Ďalej, pani spravodajkyňa.
Schlosár, Rastislav, poslanec NR SR (2023-03-21):
Ďakujem kolegovi Beluskému za faktickú poznámku. Pán poslanec Benčík, vy tak radi píšete o tých fašistoch, vy vidíte tých fašistov, extrémistov za každým stromom, za každým rohom. Čiže ja by som vám dal takú radu, keď ich už tak všade vidíte, začnite tými, tými Spojenými štátmi americkými. Áno, lebo hovoríte, že žiaden štát nie je bez hriechu, ale v prípade Spojených štátov amerických to nie je, že žiaden štát nie je bez hriechu, ony sú tými hriechmi veľmi-veľmi zašpinení. Čiže, ak teda chcete označovať niekoho za fašistov, nejaké strany za fašistické, tak by ste mohli začať aj o niektorých štátoch hovoriť ako o fašistických a začnite práve Spojenými štátmi americkými, lebo na nich to úplne sedí tým, akú politiku dlhodobo už niekoľko storočí po celom svete vedú.
Kremský, Peter, poslanec NR SR (2020-07-09):
No podávam procedurálny návrh, aby voľba členov Regulačnej rady prebehla tajným hlasovaním.
P. Hrušovský, predseda NR SR: (2004-01-21):
(Hlasovanie.) 45 prítomných, 26 za návrh, 8 proti, 7 sa zdržalo, 4 nehlasovali. 26, ja som hovoril. Nech sa páči, pani poslankyňa Tóthová. Páni poslanci, zjavne nie je prítomný dostatočný počet poslancov na uznášaniaschopnosť Národnej rady. Pán poslanec Cabaj, v zmysle rokovacieho poriadku pokračujeme ďalej. Nech sa páči, pán poslanec Jarjabek...
Zemanová, Anna, poslankyňa NR SR (2019-11-28):
Ďakujem pekne za slovo. Využijem túto sálu a teraz tú ozvenu v sále ako jediná poslucháčka z radov poslancov v tejto chvíli, ale snáď nás počúvajú aj niekde vonku. A chcem len toľko povedať, že folklór áno, dnes je folklór, podporovať folklór a ja som rada, že tradície folklóru sa dostávajú do našeho života, že sa to stáva takou súčasťou aj mladých ľudí. A je to, je to správne. Nechcem sa vôbec vyjadrovať k tomu, že treba nejaké ďalšie fondy alebo nie, ale chcem to využiť, rozprávať niečo o folklóre. Pretože ja som členkou folklórnej skupiny Vajnorský okrášľovací spolok, ktorý vlastne sa snaží zachovávať a rozvíjať tie typické, klasické kultúrne ľudové tradície. To znamená, je to taká ľudová, ľudové zoskupenie. Čiže nie je to nejaká štylizovaná folklórna skupina. A myslím si, že tieto činnosti týchto ľudových skupín, kde tí miestni obyvatelia zachovávajú a rozvíjajú tie miestne tradície, to je to základné. Nemali by sme sa snažiť štylizovať sa do nejakých umelých súborov, umelých prvkov, umelých, možno vytvárania nasilu nejakých festivalov alebo niečoho takého sileného, ale práve treba nejakým spôsobom vytvárať priestor. Nehovorím ani o financiách, lebo nie je to o financiách. Je to o tom, aby ľudia mali napr. podporu v rámci svojich obcí, kde sa stretávajú, kde mali možnosť tie svoje tradičné zručnosti vytvárať. Takže tento môj príspevok je o tom, že folklór je skvelý, a naozaj som rada, že sa o folklóre rozpráva, ale zase nie som rada, keď sa hľadajú takéto umelé finančné mechanizmy, pretože v prvom rade je to o ľuďoch.
Šimečka, Michal, podpredseda NR SR (2023-12-20):
Ďakujem pekne. Ďalšia otázka je na pána ministra financií, pána Kamenického a je od pána poslanca Júliusa Jakaba. A tá otázka znie: „Pán minister, v predvolebnej kampani ste sľubovali, že ľuďom nič z toho, čo majú, nebudete brať. Vo vašom lex dekonsolidácia, alebo inak aj lex ožobračovanie, zvyšujete ľuďom viac ako 900 poplatkov, rušíte im deň voľna, zvyšujete zdravotné odvody, či beriete budúce dôchodky z II. piliera. Nepovažujete to za absolútne porušenie predvolebného sľubu, kvôli ktorému vás mnoho ľudí volilo?" Pán minister.
B. Bugár, podpredseda NR SR: (2002-05-30):
E. Dolník, poslankyňa: Ďakujem pekne, pán predsedajúci. Na začiatok poznámky pána kolegu Cupera nebudem reagovať, nemá to zmysel, len k tej druhej časti by som chcela poznamenať, že z tých škôl, ktoré som uviedla – vyše 20 –, sú dve také, v ktorých sa vyučuje v jazyku maďarskom, všetky ostatné sú slovenské školy až na jednu ukrajinskú školu. Takže vaše školy, keď už chcete rozdeľovať na naše a vaše, to podľa mňa sú všetko naše školy. Ďakujem.
Grendel, Gábor, podpredseda NR SR (2023-06-27):
Pán podpredseda Pčolinský stiahol svoju požiadavku na vystúpenie v rozprave, ale skôr ako dám možnosť prihlásiť sa ústne, opäť sa hlási do rozpravy pán poslanec Marek Šefčík.
J. Počiatek, minister financií SR: (2006-12-05):
Čo sa týka argumentov pána Farkasa, ide o transpozíciu európskej direktívy a vybrali sme si jednu z dvoch možností, ktorú táto smernica upravuje, a myslíme si, že zabezpečujeme týmto spôsobom plnú transpozíciu. Ďakujem.
Laššáková, Jana, podpredsedníčka NR SR (2012-08-02):
S reakciou na vystúpenie pani podpredsedníčky pani poslanci Vaľová, Mihál, Matovič. Končím možnosť prihlásiť sa s faktickými poznámkami. Nech sa páči, pani poslankyňa Vaľová.
Nemec, Richard, poslanec NR SR (2020-07-08):
Ďakujem, pán podpreds... podpredsedajúci. Ja nebudem tu kádrovať našich europoslancov. Ja sa chcem spýtať jednu otázku, lebo vypočul som si vás poctivo a hlavne nezaznel tu šport a zdravie, ktoré po COVID-e je jedno z najdôležitejších vecí. Roboty nám nebudú nosiť medaile a nebudú reprezentovať Slovensko, keď tu nebudeme mať športovcov a zdravých ľudí. Takže chcem sa spýtať, aké bude čerpanie, ako nazast... zhájite v eu... europo... europarlamente na to, aby sme mohli čerpať eurofondy pre šport? Ďakujem.
Zmajkovičová, Renáta, podpredsedníčka NR SR (2013-09-18):
Pán poslanec Šebej.
Laššáková, Jana, podpredsedníčka NR SR (2012-05-09):
Pán poslanec Vašečka, prihlásili ste sa, už keď som uzatvorila možnosť, ale vzhľadom na to, že ste nový poslanec, nech sa páči, ale treba sa prihlásiť včas.
J. Paška, poslanec: (2008-09-17):
Konštatujem, že uvedený návrh spĺňa z formálnoprávnej stránky náležitosti uvedené v § 67 a 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Dôvodová správa uvádza, že návrh zákona je v súlade s Ústavou Slovenskej republiky, jeho uplatňovanie v praxi nebude mať dopad na štátny rozpočet ani na rozpočet miest a obcí. Osobitná časť dôvodovej správy obsahuje odôvodnenie ustanovení navrhovaného zákona. Pripojená doložka zlučiteľnosti návrhu zákona s právom Európskych spoločenstiev a právom Európskej únie spĺňa náležitosti určené v čl. 3 legislatívnych pravidiel tvorby zákonov. Vyplýva z nej, že problematika návrhu právneho predpisu nie je upravená v práve Európskych spoločenstiev a v práve Európskej únie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla, že podľa § 73 ods. 3 písm. c) rokovacieho poriadku odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky č. 774 z 26. augusta 2008 podľa § 74 rokovacieho poriadku Národnej rady Slovenskej republiky navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre hospodársku politiku a Výbor Národnej rady Slovenskej republiky pre obranu a bezpečnosť. Za gestorský výbor navrhujem Ústavnoprávny výbor Národnej rady Slovenskej republiky. Odporúčam, aby výbory predmetný návrh zákona prerokovali v druhom čítaní do 20. októbra 2008 a v gestorskom výbore do 21. októbra 2008. Ďakujem.
Pellegrini, Peter, predseda NR SR (2015-04-24):
Na vaše vystúpenie osem, deväť, desať, deväť pánov, desať, pán poslanec Bagačka posledný prihlásený s faktickou poznámkou. Pán poslanec Kaník, nech sa páči. Pán poslanec Kaník tu nie je. Pán poslanec Raši, nech sa páči.
J. Vaľová, poslankyňa: (2009-06-24):
Neviem, či ste tu sedeli, lebo keď ste si prečítali správu Sociálnej poisťovne, keď sa preberala, tak Sociálna poisťovňa skončila v pluse, mala kladné hospodárenie a kladné výbery, ale druhý pilier spôsobil to, čo spôsobil. A vy to veľmi dobre viete, ako sa odčerpávajú peniaze zo Sociálnej poisťovne. Vy veľmi dobre viete, že firmy neodvedú odvody do Sociálnej poisťovne, ale táto musí aj tieto neodvedené odvody zaplatiť druhému pilieru. Veľmi dobre viete, ako tuneluje druhý pilier prvý a tvárite sa, že je všetko v poriadku a že nás to nezaujíma. No nás to zaujíma a my to všetko musíme riešiť. Takže chcem vám povedať, zamyslite sa nad sebou, lebo vy ste chceli prijať ústavný zákon, aby sa žiadne zmeny v druhom pilieri nediali a dneska pekne rozprávate, že všetci majú byť v konzervatívnom fonde, že ako všetko sa mení, čo všetko sa deje. Kto chcel prijať ústavný zákon, aby takto zle nastavené veci, ako sú, zostali. A robíte nám problémy, ak chceme meniť veci, ak chceme štandardne nastaviť percentá a všetky veci, tak ako je to v iných v európskych štátoch. Tak sa zamyslite, koho čo zaujíma v tomto parlamente. Ďakujem.
Petrák, Ľubomír, poslanec NR SR (2019-06-26):
Ďakujem za slovo, pán predsedajúci. Kolegyne, kolegovia, ja by som chcel nadviazať na vystúpenie pána kolegu Žarnaya, ktorý vo svojom vystúpení hovoril o tom, že podstata problému spočíva v školských radách, ktoré sú v zásade výberovou komisiou pre voľbu riaditeľov a ktoré sú mnohokrát účelovo nakreované a ktoré sú schopné alebo pripravené, účelovo pripravené na to, aby zabetónovali niektoré osoby vo svojich funkciách. No ale ak toto hovorí pán kolega Žarnay a ja túto myšlienku podporujem už niekoľko rokov, tak potom nerozumiem tomu, čo vyriešime tým, keď obmedzíme počet funkčných období a účelovo kreovaná školská rada bude účelovo vyberať iných uchádzačov a v zásade nemáme záruku, že to budú lepší uchádzači. Máme záruku len, že budú iní, pritom môžu byť aj horší. Skúsme prejsť od tejto debaty, ktorá v zásade nerieši kvalitu slovenského školstva, k debate, ako ju vieme posunúť dopredu a poďme, konečne, si seriózne sadnúť naprieč politickým spektrom za rokovací stôl a povedať, akým spôsobom má prebiehať voľba riaditeľa, ako má byť vytvorená výberová komisia, či to majú byť iba učitelia, zamestnanci, alebo v prevažnej miere učitelia a zamestnanci školy, ktorá si vyberá riaditeľa, alebo či to majú byť v prevažnej miere odborníci, ktorí sú z daného územia, ktorí sú možno zo širšieho územia, ktorí majú nestranný pohľad na kvalitu práce, ktorá bola odvedená, a vyberú toho najlepšieho uchádzača. Vo chvíli, keď pôjdeme touto cestou, je úplne jedno, či ten riaditeľ bude jedno funkčné obdobie alebo bude desať funkčných období, lebo máme záruku, že ten riaditeľ má profesné, ľudské, etické a akékoľvek predpoklady pre to, aby dobre vykonával svoju prácu, a v prípade druhého alebo nasledujúceho funkčného obdobia máme záruku objektívneho zhodnotenia doterajšej práce vrátane negatívnych javov, ako je mobbing, bossing a všetky ostatné negatívne javy, ktoré chcete potlačiť. Poprosím, poďme debatovať týmto smerom. A ja tento návrh zákona nepodporím. Ďakujem pekne
Bugár, Béla, podpredseda NR SR (2018-05-15):
Prezentujme sa a hlasujme. (Hlasovanie.) Prítomných 143 poslancov, za 141, 1 sa zdržal, 1 nehlasoval. Konštatujem, že návrh sme postúpili do druhého čítania. Nech sa páči.
Mažgút, Ján, poslanec NR SR (2024-06-11):
Pán predsedajúci, dajte, prosím, hlasovať o prezidentkou vrátenom zákone ako celku, v znení schválených pozmeňujúcich návrhov s odporúčaním gestorského výboru schváliť.
Laššáková, Jana, podpredsedníčka NR SR (2015-01-28):
Poprosím vás, technici, kto sa prihlásil? Na vystúpenie pána poslanca sa s faktickými poznámkami prihlásili páni poslanci – Fronc, Poliačik, Vášáryová, Daniš, Čaplovič a pán poslanec Hlina. Končím možnosť prihlásiť sa s faktickými poznámkami. Nech sa páči, pán poslanec Fronc.
Pellegrini, Peter, predseda NR SR (2015-03-12):
Prezentujme sa a hlasujme o návrhu pána poslanca Brixiho. (Hlasovanie.) Prítomných 141 poslancov, za hlasovalo 108 poslancov, zdržalo sa 33 poslancov. Tento návrh sme schválili.
Danko, Andrej, predseda NR SR (2017-02-01):
Ďakujem. Pán poslanec Karol Galek.
Mizík, Stanislav, poslanec NR SR (2020-12-03):
Ďakujem za slovo. Pán Šeliga, dá sa vám veriť, keď ste sľubovali, že do politiky nevstúpite? Však vy ste do politiky vstúpili v priebehu pár dní. To už Pčolinský po Gorile počkal pár rokov. A to nesľuboval, že nevstúpi do politiky ako vaše hnutie slušácke. Dá sa vám veriť, keď ste v strane padlého anjela Andreja Kisku, čo má za ušami veľa, veľa špiny? No uvidíme, či aj po neho prídu. Ďakujem.
Vons, Peter, poslanec NR SR (2023-05-03):
Ďakujem. Vážený pán predseda, v rozprave k návrhu zákona vystúpil jeden poslanec. Bol podaný jeden pozmeňujúci a doplňujúci návrh. Najskôr je potrebné, aby sme podľa § 83 ods. 4 rokovacieho poriadku rozhodli o skrátení lehoty na hlasovanie o pozmeňujúcom a doplňujúcom návrhu, ktorý odznel včera v rozprave.
Jakab, Július, poslanec NR SR (2024-01-09):
Ďakujem. Kolegyňa Škopová, hovorila si o vládnej väčšine, ktorá si zrejme schváli čokoľvek a bude sa podieľať na pomste Roberta Fica a dokonaní toho, čo sme počuli, ako ich plán z nahrávok z chaty. Šutaj Eštok dnes povedal, že NAKA už nebude fungovať v takejto podobe, ale bude okresaná, prípadne bude úplne zrušená. To uvidia podľa toho, ako nastavia fungovanie s prokuratúrou. To je jeho citácia. Vraj je NAKA rozbujnená inštitúcia. Národná kriminálna agentúra vznikla 1. 12. 2012, teda za jednofarebnej vlády SMER-u, keď tu mali v parlamente 83 poslancov a vládli sami. Vznikla 1. 12. 2012, keď bol ministrom vnútra Robert Kaliňák a policajným prezidentom bol dnes obžalovaný Tibor Gašpar. A presne toho 1. 12. 2012 vznikla taká rozbujnená, ako dnes tvrdí Šutaj Eštok, že ju takú našiel. Takže keby mal pán minister vnútra asi navštíviť súčasného ministra obrany a zrovnať si fakty, ibaže by to nebol pravý dôvod rušenia niečoho, čo sami založili. Asi to bude v tom, že polícia, NAKA, prokuratúra mali rozviazané ruky a posledné tri a pol roka robili svoju prácu bez toho, aby museli poslúchať akýchkoľvek politikov, alebo aj skorumpovaných politikov. Na to súčasná vláda doplatila, a preto chcú čím skôr zrušiť inštitúcie, ktoré im nastavujú zrkadlo, len preto, aby si zaistili vlastnú beztrestnosť a beztrestnosť svojich blízkych. Niektorí ste hovorili, že vám tu pán minister Susko chýba v pléne. No ja po tom, čo som ho tu počul rečniť, hovorím, že nemá sebareflexiu a vôbec mi tu nechýba. Skôr oceňujem vás všetkých, milé kolegyne a kolegovia, ktorí spoločne neprestanete bojovať proti tomuto molochu. Ďakujem vám pekne. (Potlesk.)
M. Pado, poslanec: (2008-06-25):
A druhá vec, keď sa hovorilo o Schengene tak veľa, tak je veľmi také, ako by som povedal, zvláštne, že tie štyri mesiace alebo päť mesiacov, ktoré pán minister Kaliňák nekonal, po tých štyroch či piatich mesiacoch sa podarilo firme Korinex dostať do zmluvného vzťahu s firmou Ericsson na dodávku systémov na hranicu. Ďakujem pekne.
Hrnčiar, Andrej, podpredseda NR SR (2019-01-29):
Prerušujem rokovanie o tomto bode programu. Nasleduje prvé čítanie o vládnom návrhu zákona, ktorým sa mení a dopĺňa zákon Národnej rady Slovenskej republiky č. 308/1993 Z. z. o zriadení Slovenského národného strediska pre ľudské práva v znení neskorších predpisov. Vládny návrh zákona má parlamentnú tlač 1264. Návrh na jeho pridelenie na prerokovanie výborom je v rozhodnutí č. 1330. Pán minister spravodlivosti je na zahraničnej služobnej ceste, takže poprosím opäť pána podpredsedu vlády, aby návrh, aby vládny návrh zákona uviedol. (Rokovanie o vládnom návrhu zákona, ktorým sa mení a dopĺňa zákon Národnej rady Slovenskej republiky č. 308/1993 Z. z. o zriadení Slovenského národného strediska pre ľudské práva v znení neskorších predpisov , tlač 1264.)
Kollár, Jozef, poslanec NR SR (2013-12-10):
Ďakujem pekne aj za slovo, aj všetkým kolegom a kolegyniam za vecné a faktické pripomienky. Nedokážem reagovať na všetky v rozsahu dvoch minút. Len tri poznámky uvediem. Prvá, čo sa týka dĺžky prejavu, pán Jarjabek, a ďalší, pán kolega Číž, ktorí to tu spomínali. Ja si myslím, že venovať 90 minút ekonomickej osvete takémuto zloženiu Národnej rady Slovenskej republiky je užitočnejšia a blaženejšia činnosť, ako celú noc sa tu hádať o papierovú figurínu Roberta Fica, čo sme zažili pri odvolávaní v tú pamätnú historickú noc, ktorá vošla do dejín so znamienkom mínus, predpokladám, pre celý parlament. Tak predpokladám, že robiť normálnu ekonomickú osvetu je, uznajte, možno užitočnejšia činnosť. Ja som sa vydal na túto zložitejšiu, ťažšiu cestu. A budem to robiť vždy aj v budúcnosti. A verím, že keď vás to nezaujíma, tak choďte niekde tuto pod balkón, ktokoľvek, koho to nezaujíma. Ja som to robil v úmysle, že treba. A ekonomickej osvety nie je nikdy dosť. Pán Jarjabek hovoril niečo o tom, že ja som si nerozumel s Richardom Sulíkom. No, prekvapím vás, pán Jarjabek, v ekonomickej oblasti sme si rozumeli takmer unisono. Ale na rozdiel od vás som s Mečiarom nespieval pesničky, že „už nikdy žiaden svár“. (Smiech v sále.) Viete, no. Čiže ja by som sa tej značky HZDS hanbil osemkrát viac ako toho, čo som ja zažil spoločne s Richardom, a vždy si budem Richarda vážiť. A podčiarkujem, v ekonomickej oblasti sme si rozumeli vždy viac ako dosť, unisono na 100, na 100 percent. Posledná poznámka na kolegu Kamenického, vecná. Opakujete mantru vášho premiéra Roberta Fica, vy ste dvihli DPH. Pán kolega, už si raz a navždy zapamätajte a zapíšte za uši, efekt zo zvýšenej depeháčky bol 180 mil. eur, konsolidačné úsilie celej, celého roka bolo 1,7 mld. To znamená, to zvýšenie depeháčky o jedno percento netvorilo ani 10 % konsolidačného úsilia. Raz navždy si to zapíšte.
Zmajkovičová, Renáta, podpredsedníčka NR SR (2013-02-14):
Pán poslanec Blaha
Blanár, Juraj, podpredseda NR SR (2023-06-15):
Poprosím, keby ste zobrazili všetkých, ktorí sa prihlásili s faktickými poznámkami. Vidíte sa tam všetci? Ak áno, tak deväť faktických poznámok na vaše vystúpenie. Pán poslanec Taraba ako prvý.
Blanár, Juraj, podpredseda NR SR (2022-12-19):
Pani poslankyňa Zemanová, môžete reagovať na faktické poznámky.
Galko, Ľubomír, minister obrany SR (2011-09-07):
Ďakujem pekne. No, pán poslanec Podmanický, ja si myslím, že som slušný človek. Myslím si, že som navyše čestný človek. Neviem, či to môže o sebe každý vyhlásiť. A ja beriem to, čo ste teraz povedali. Naozaj ja som prvýkrát meškal, ja som ešte nikdy nemeškal, dnes sa tá situácia tak vyvinula, že jednoducho mám ľudí na to, ktorí to sledujú. Ja som v tej kancelárii makal doteraz a oni dôjdu a povedia, je 20. bod. Tak sadnem do auta a idem sem. No nemôžem chodiť rýchlo, pretože by sa mohlo stať, že nejaký hulvát z nejakej paralelnej tajnej služby ma niekde nafilmuje a zasa to niekde zavesí a potom to v nejakej relácii vytiahne, čím mi chce poškodiť. A všetky tie vaše slová beriem s výnimkou toho záveru, lebo tam ste povedali, že vy chcete byť ten slušný alebo vy ste ten slušný, a zároveň ste si neodpustili povedať, že neviem povedať ani bú. Čiže už aj to vaše vystúpenie jednoducho z vašej strany nebolo tak slušné, za akého slušného človeka sa prezentujete. Takže neberiem to vaše kázanie v zmysle toho záveru toho vášho vystúpenia, pretože si myslím, že ani to vaše vystúpenie, toto druhé, nebolo také slušné, za akého slušného človeka sa deklarujete.
Jurinová, Erika, podpredsedníčka NR SR (2015-06-18):
Áno, ďakujem, pán minister. Tiež vlastne to bude jedna doplňujúca otázka k všetkým trom otázkam položeným, ktoré sa týkali jednej veci. Áno, ide mi naozaj o to, aby zákon, teda nová norma, ktorá bude prijatá v septembri v parlamente, mala naozaj štandard európskej normy, to znamená, aby tá postupnosť bola k lepšiemu aj v oblasti bezbariérovosti. Mám také informácie, že niektoré veci, ktoré nezakladajú ani nejaké špeciálne finančné nároky a možnože vylepšovali by v drobnom stav bezbariérovosti, neboli prijaté. Tým som mala na mysli, že v tom rozporovom konaní pravdepodobne niektoré veci neboli dostatočne tvrdo posúvané dopredu. Chcela som tu použiť slovo pretláčané, ale to sa nehodí, lebo naozaj by to rozporové konanie malo byť o tom, že... (Prerušenie vystúpenia časomerom.)
Hort, Milan, podpredseda NR SR (2010-10-21):
Ďakujem. Pán spravodajca? Nie. Prerušujem rokovanie o tomto bode programu a budeme pokračovať ďalším schváleným bodom, ktorým je druhé a tretie čítanie o návrhu na vyslovenie súhlasu Národnej rady Slovenskej republiky s Dohodou medzi vládou Slovenskej republiky a vládou Arménskej republiky o leteckých dopravných službách. Tento návrh má tlač č. 61 a spoločnú správu výborov máte pod tlačou 61a. Návrh opäť odôvodní prvý podpredseda vlády a minister dopravy Ján Figeľ, ktorému týmto dávam slovo. Nech sa páči.
Blaha, Ľuboš, podpredseda NR SR (2023-12-12):
Na faktické poznámky bude reagovať poslanec Igor Matovič, nech sa páči.
S. Janiš, poslanec: (2003-09-17):
Konštatujem, že uvedený návrh spĺňa z formálnoprávnej stránky náležitosti uvedené v rokovacom poriadku Národnej rady, ako i náležitosti určené v legislatívnych pravidlách. Zo znenia návrhu je zrejmý účel navrhovanej úpravy. Návrh zákona obsahuje doložku zlučiteľnosti s právom Európskych spoločenstiev a Európskej únie. Vychádzajúc z oprávnení, ktoré pre mňa ako spravodajcu vyplývajú z rokovacieho poriadku, odporúčam, aby sa Národná rada uzniesla na tom, že po rozprave odporučí uvedený návrh zákona prerokovať v druhom čítaní. Ďalej navrhujem, aby návrh zákona prerokovali: ústavnoprávny výbor, výbor pre financie, rozpočet a menu, výbor pre hospodárstvo, privatizáciu a podnikanie a výbor pre verejnú správu. Za gestorský výbor navrhujem výbor pre hospodárstvo, privatizáciu a podnikanie. Ďalej odporúčam, aby predmetný návrh zákona prerokovali výbory v lehote do 30 dní a v gestorskom výbore do 31 dní od jeho prerokovania v prvom čítaní v Národnej rade. Pán predsedajúci, otvorte rozpravu.
Pellegrini, Peter, predseda NR SR (2015-12-03):
Poprosím pána podpredsedu vlády, ministra financií, ktorý je tu, aby došiel do sály. Poprosím aj kolegov ministrov, ktorí možno odišli na technickú prestávku po hodine, možno potrebovali na chvíľku odísť, aby sa dostavili. Sú tu, takže nech sa páči.
Laurenčík, Milan, podpredseda NR SR (2020-04-22):
Prezentujme sa a hlasujme. (Hlasovanie.) Prítomní 143, za 142, proti 0, zdržal sa 1, nehlasovalo 0. Konštatujem, že sme schválili vládny návrh novely zákona č. 112/2018 Z. z. o sociálnej ekonomike. Nasleduje hlasovanie v druhom čítaní o vládnom návrhu zákona, ktorým sa dopĺňa zákon č. 461/2003 Z. z. o sociálnom poistení, ktorý prerokúvame v skrátenom legislatívnom konaní (tlač 65). Dávam slovo spoločnej spravodajkyni z výboru pre sociálne veci, poslankyni Kataríne Hatrákovej, aby uvádzala, aby hlasovanie uvádzala. Nech sa páči, pani poslankyňa.
Krúpa, Juraj, poslanec NR SR (2021-05-13):
Ďakujem. Spoločná správa výborov neobsahuje žiadne pozmeňujúce a doplňujúce návrhy, preto pristúpime k hlasovaniu o pozmeňujúcom a doplňujúcom návrhu z rozpravy. Dajte, prosím, hlasovať o mojom pozmeňujúcom návrhu.
Mazurek, Milan, poslanec NR SR (2019-02-05):
Pán Vašečka, ja musím naozaj oceniť vaše hodnotné, zmysluplné a fakticky jednoznačne nezničiteľné vystúpenie. Naozaj ste sa na túto tému pozreli aj racionálne, aj z hľadiska viery, z každého hľadiska a som si istý, že pri takomto naozaj vecnom, faktickom a dlhom zhodnotení celej tejto problematiky, to znamená problematiky umelého prerušovania života nenarodených detí, ktoré ja takisto vnímam ako vraždu, sa musí každý liberál zamyslieť nad tým, že či nechce prehodnotiť svoje postoje. Ja som si všimol v kontexte vášho vystúpenia a vecí, ktoré ste vraveli, dve veci. Za prvé, keď tu bola debata o tom, aby psy mohli chodiť do reštaurácie, tak sa tu poslanci SAS rozčuľovali, vyskakovali, zapájali sa aktívne, a keď ide o tému nenarodených detí, tak nemajú problém takéto niečo schváliť. Rozčuľuje ich to, ak niekomu vadí pes v reštaurácii, ale vražda malého dieťaťa im vôbec nepríde ako nejaká zaujímavá vec. Tiež ma pohoršuje prístup napríklad takých novinárov, ktorí pri každej jednej príležitosti využijú možnosť a dávajú nám hlúpe otázky ohľadom holokaustu a podobných vecí a vy im aj 350-krát môžete odpovedať, oni to aj tak neodvysielajú, aj tak sa z vás snažia zrobiť takého alebo onakého, neviem čo všetko, -istu, ale nikdy sa nepýtajú na tento holokaust, na 1,4 a ešte viac milióna zavraždených detí iba na Slovensku. Toto ich vôbec nezaujíma. To je obrovské pokrytectvo a mne je nesmierne ľúto, že musím sledovať všetky tieto veci, pretože tiež som dnes videl fotky z ultrazvuku môjho vlastného syna, ktorý sa mi má čoskoro narodiť, a keby som si predstavil, že mám umelo, ako to oni hovoria, prerušiť jeho život, tak by som si to do smrti neodpustil.
Remišová, Veronika, poslankyňa NR SR (2018-10-24):
Ďakujem. Áno, ja som od začiatku volebného, volebného obdobia vnímala, že problematika Ústavného súdu je veľmi dôležitá pre vtedajšiu ministerku spravodlivosti Luciu Žitňanskú. A bola som si viac-menej taká spokojná, že táto problematika, ktorá, hovorím, je kľúčová pre demokratický charakter štátu, je v dobrých rukách, lebo som verila, že jednoducho máme dva roky na to, aby sme zlepšili fungovanie Ústavného súdu, a ministerka sa o to bude snažiť. Následne došlo k výmene ministra, bol predložený taký návrh, ako bol predložený. Ale v tomto ja s pani Žitňanskou súhlasím, že jednoducho ústavu nemôžeme meniť preto, kvôli nejakým osobným animozitám. A ešte jednu dôležitú poznámku k osobe ústavných sudcov, hnutie Obyčajní ľudia a nezávislé osobnosti nikdy nehovorilo o tom, že tam chce svojich opozičných kandidátov. Naše hnutie aj na rokovania s pánom ministrom vždy hovorilo o tom, že chce zabezpečiť, aby tam boli čestní, schopní odborníci s čistým morálnym profilom. Toto je pre nás mimoriadne dôležité a o tomto sme vždy hovorili.
Vaľová, Jana, poslankyňa NR SR (2013-06-25):
Ďakujem pekne pánu Ottovi Briximu, že to vysvetlil ešte raz. No, páni kolegovci, obidvaja ste z pravej strany. Viete, ja vám chcel len toľko povedať. Vy ste to tak pritiahli za vlasy, že čo budú tí chudáci robiť, keď budú sa tunelovať podniky. Však my máme orgány činné v trestnom konaní. Však sa podá návrh na prokuratúru. Prosím vás pekne, veď aj teraz tunelujú podniky a tie isté mechanizmy a tie isté systémy fungujú. Ďalej, ešte raz poviem a nemusíte ma školiť o tom, ako funguje demokracia, ja nespochybňujem, pán Zajac, že kontrolóra volia poslanci. Ja to viem. Ja som už bola poslankyňa trikrát vo VÚC, dvakrát v meste, ja ten mechanizmus ovládam. Stopercentne ho ovládam. Ale viete, o čo mi ide. Ešte raz, ide o to, že vy ste úmyselne znížili platy primátorom a ste to nevyrovnali. Však tie koeficienty sú na sebe v zákone naviazané. Presne sa takisto vypočítava plat kontrolóra ako primátora. A tie koeficienty sú na sebe naviazané. A jednoducho ste narušili tú rovnováhu. A došiel taký paškvil, aký došiel. A teraz sa čudujete, že 600, neviem presne, koľko tam bolo starostov a primátorov, zahlasovalo za túto zmenu? A čudujete sa tomu, keď ste to tak domrvili? A keď ste išli medzi tých starostov a primátorov, tak ste si zobrali nepriestrelné vesty. No tak ja neviem ja sa nebojím. Ja si vestu nezoberiem a pôjdem všade. Ste si nepriestrelné vesty zobrali a idete nás tu poúčať, ako funguje demokracia. Však my presne vieme ako to funguje. Len ste to spaškvilili a teraz tu budete za vlasy priťahovať, že sa budú podniky rozkrádať. (Reakcia z pléna.) Ale, prosím vás pekne, pán Novotný, však funguje polícia, funguje to, funguje to. Aj to je, že môžete aj odvolať starostu. Veď koľko máte možností? Máte kontrolóra, všetko. My len chceme efektívne riadiť mestá a obce. A nie cez politické dohody, že každý, kto má dvoch-troch poslancov, musí mať vedúceho alebo riaditeľa... (Prerušenie vystúpenia časomerom.)
Laššáková, Jana, podpredsedníčka NR SR (2013-10-23):
Vystúpili všetci páni poslanci, ktorí boli písomne prihlásení do rozpravy. Pýtam sa, či sa chce niekto prihlásiť do rozpravy ústne. Do rozpravy ústne sa hlásia páni poslanci Hraško, Mičovský a Viskupič. Končím možnosť prihlásiť sa do rozpravy ústne. Nech sa páči, pán poslanec Hraško.
P. Hrušovský, predseda NR SR: (2005-06-23):
(Hlasovanie.) 144 prítomných, 106 za, 10 proti, 27 sa zdržalo, 1 nehlasoval. Návrh sme schválili. Pristúpime k tretiemu čítaniu . Otváram rozpravu v treťom čítaní. Pýtam sa, či sa chce niekto do rozpravy prihlásiť. Nie. Končím možnosť sa prihlásiť do rozpravy. Vyhlasujem rozpravu za skončenú. Pristúpime k hlasovaniu o vládnom návrhu zákona o sprostredkovaní poistenia a sprostredkovaní zaistenia ako o celku so schválenými pozmeňujúcimi návrhmi s odporúčaním gestorského výboru...
Blanár, Juraj, podpredseda NR SR (2023-05-03):
Ďakujem, pán minister. Teraz nás bude informovať predseda výboru, ktorý je zároveň gestorský výbor, pre zdravotníctvo o spravodajskej informácii. Pán predseda výboru Krajčí, máte slovo.
Laššáková, Jana, podpredsedníčka NR SR (2015-05-27):
Reagovať chce pán minister na faktické poznámky. Poprosím vás, zapnite pána ministra, sedí na mieste podpredsedu vlády Kaliňáka.
Danko, Andrej, podpredseda NR SR (2023-12-14):
S reakciou na faktické poslanec Prostredník.
Hatráková, Katarína, poslankyňa NR SR (2021-06-22):
Ďakujem pekne, pán predsedajúci. Dámy a páni, spoločná správa obsahuje tri pozmeňujúce návrhy. V rozprave bol podaný jeden pozmeňujúci návrh. Nakoľko bol dnes v rozprave podaný pozmeňujúci návrh, v zmysle § 83 ods. 4 rokovacieho poriadku, dajte, prosím, hlasovať o skrátení lehoty.
Kubovič, Pavol, poslanec NR SR (2010-11-04):
Ďakujem za slovo, pán podpredseda. Pán poslanec Rafaj, z vašich slov a vlastne skákania z podstaty veci, nazvem to do politickej rétoriky a prejavu vášho strachu a boľačiek z Maďarov, na ktorých sme si tu už jednoducho zvykli, budem vystupovať aj v diskusii predpokladám, chcem sa upriamiť len na dve veci z toho, čo ste povedali a v jednej budem dokonca aj s vami súhlasiť. Áno, súhlasím s vami, že Maďarská republika prijala zákon, ktorý je v rozpore s medzinárodným právom, vnímam to aj ja tak a máte absolútne v tomto pravdu. Ja si len kladiem otázku, čo predchádzajúca vláda v tom urobila, aby toto jasne dala na vedomie a ako vlastne začala s týmto zlým zákonom bojovať. Začala bojovať tým, že do tejto Národnej rady predložila zákon, ktorý dneska chceme novelizovať, ktorý poškodzuje občanov Slovenskej republiky a jednoducho proti ich vôli im odoberá občianstvo. Vy v jednej vete poviete, že rešpektujete slobodnú vôľu výberu občianstva a podobne, a na druhej strane ste vtedy hlasovali za zákon, že jednoducho ľuďom zoberiete občianstvo. Vy ste prešli dokonca do takých vzletných fráz, že už tu vyhlasujete kapituláciu Maďarskej republike a pod., že sme s nimi vo vojnovom stave, no sú to úplné nezmysly, ktoré tu trepete, ja neviem z akých dôvodov, ale zrejme preto, že ste viac-menej zakomplexovaný človek.
Martvoň, Anton, poslanec NR SR (2013-10-17):
Ďakujem. Vážená pani predsedajúca, vážené kolegyne, vážení kolegovia, dovoľte, aby som vás informoval o výsledku prerokovania uvedeného vládneho návrhu zákona vo výboroch Národnej rady. Národná rada uznesením č. 746 zo 4. septembra 2013 pridelila vládny návrh zákona na prerokovanie ústavnoprávnemu výboru, výboru pre obranu a bezpečnosť a výboru pre ľudské práva a národnostné menšiny, pričom za gestorský výbor určila Ústavnoprávny výbor Národnej rady Slovenskej republiky. Zároveň bola určená lehota na prerokovanie predmetného návrhu zákona v druhom čítaní vo výboroch do tridsať dní a v gestorskom výbore do tridsaťdva dní odo dňa jeho pridelenia. Poslanci Národnej rady, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Vládny návrh zákona výbory prerokovali v stanovenej lehote a odporučili ho schváliť, ústavnoprávny výbor uznesením č. 288 z 8. októbra 2013, výbor pre obranu a bezpečnosť uznesením č. 109 z 10. októbra 2013 a výbor pre ľudské práva a národnostné menšiny uznesením č. 94 z 10. októbra 2013. Z uvedených uznesení výborov Národnej rady vyplývajú tri pozmeňujúce a doplňujúce návrhy. Gestorský výbor odporúča o nich hlasovať spoločne s návrhom schváliť. Gestorský výbor zároveň na základe stanovísk výborov k uvedenému vládnemu návrhu zákona odporúča Národnej rade Slovenskej republiky vládny návrh zákona schváliť v znení pozmeňujúcich a doplňujúcich návrhov uvedených v tejto spoločnej správe. Spoločná správa výborov NR SR o prerokovaní vládneho návrhu zákona, tlač č. 654a, bola schválená uznesením ústavnoprávneho výboru č. 328 z 15. októbra 2013. Týmto uznesením výbor zároveň poveril mňa ako spoločného spravodajcu, aby som na schôdzi Národnej rady pri rokovaní o tomto vládnom návrhu zákona predkladal návrhy v zmysle príslušných ustanovení zákona o rokovacom poriadku Národnej rady Slovenskej republiky. Zároveň si dovolím skonštatovať, ako to prezentoval aj pán minister, že tento návrh zákona plne podporujem z dôvodu, že vychádza z princípov Európskej únie ako taký a zároveň odporúčaní európskeho súdu. Vážená pani predsedajúca, otvorte, prosím, rozpravu.
Kamenický, Ladislav, poslanec NR SR (2014-09-17):
Teraz dajte, prosím, hlasovať o šiestom bode pozmeňujúceho návrhu poslanca Beblavého.
P. Hrušovský, predseda NR SR: (2004-06-17):
Páni poslanci, otváram rozpravu. Do rozpravy sa hlási pán poslanec Číž. Pýtam sa prítomných pánov poslancov, či sa chce niekto prihlásiť ďalší ústne. Nie. Končím možnosť prihlásiť sa do rozpravy ďalším poslancom. Pán poslanec Číž.
Šeliga, Juraj, podpredseda NR SR (2021-02-05):
Ďakujem. Prezentujme sa, prosím, a hlasujme. (Hlasovanie.) Prítomných 117, za 87, proti nikto, zdržalo sa 30, hlasovali všetci prítomní. Konštatujem, že sme tento návrh schválili. Nech sa páči.
Kollár, Boris, predseda NR SR (2022-09-20):
Pán poslanec, všetci sa tešíme, ja sa teším na faktickú pána Kočiša. Nech sa páči, pán poslanec.
Blanár, Juraj, podpredseda NR SR (2023-06-23):
Pani poslankyňa Kavecká, nech sa páči.
Hort, Milan, podpredseda NR SR (2011-03-29):
S faktickou poznámkou ďalej sa prihlásil pán poslanec Dušan Čaplovič, nech sa páči.
Kollár, Boris, predseda NR SR (2022-03-23):
Prosím, prezentujme sa a hlasujeme. (Hlasovanie.) Prítomných 130 poslancov, za 10, proti 13, zdržalo sa 105, nehlasovali 2. Konštatujem, že Národná rada sa uzniesla, že nebude pokračovať v rokovaní o návrhu zákona. Pristúpime k hlasovaniu o návrhu vlády na voľbu členov Rady Slovenského pozemkového fondu, tlač 953. Dávam slovo poverenému členovi výboru pre pôdohospodárstvo a životné prostredie pánovi poslancovi Martinovi Feckovi, aby hlasovanie uviedol. (Hlasovanie o návrhu vlády Slovenskej republiky na voľbu členov Rady Slovenského pozemkového fondu , tlač 953.)
Hrnčiar, Andrej, podpredseda NR SR (2017-10-19):
Prosím, prezentujme sa a hlasujme. (Hlasovanie.) Prítomných 134, za 74, proti nikto, zdržalo sa 60. Konštatujem, že sme schválili body zo spoločnej správy.
Bugár, Béla, podpredseda NR SR (2019-06-19):
Nech sa páči, prezentujme sa a hlasujme. (Hlasovanie.) Prítomných 140, za 92, proti 7, zdržalo sa 38 a 3 nehlasovali. Konštatujem, že sme v treťom čítaní . Otváram rozpravu v rámci tretieho čítania. Konštatujem, že nikto sa do nej nehlási, preto ju vyhlasujem za skončenú. Nech sa páči.
Gajdoš, Peter, minister obrany SR (2019-01-30):
Vážený pán predsedajúci, vážené pani poslankyne, páni poslanci, predkladám vám návrh, vládny návrh zákona, ktorým sa mení a dopĺňa zákon č. 124 o Vojenskej polícii v znení neskorších predpisov. Cieľom predkladaného... Pardon.
P. Hrušovský, podpredseda NR SR: (2002-06-26):
(Hlasovanie.) Prítomných je 99 poslancov, za 9, proti 71, zdržalo sa 18, nehlasoval 1. Neschválili sme ďalší návrh. Ďalší návrh.
Kolíková, Mária, poslankyňa NR SR (2022-11-10):
Ďakujem veľmi pekne pánovi poslancovi za opätovné vysvetlenie toho, k čomu sa stále vraciame, pretože zjavne je tu takáto politická objednávka. A myslím, že každý veľmi dobre rozumie, že aký je rozdiel medzi návrhom, ktorý sa podáva iniciatívne na rozbehnutie legislatívneho procesu v Národnej rade, kde nám stačí jeden poslanec a pozmeňujúcim návrhom, kde treba 15 poslancov. To znamená, že je jednoznačné, že vieme, prečo bola zavedená táto právna úprava práve preto, aby sa nezneužívala iniciatíva jedným poslancom a nezaťažoval Národnú radu, keď je vlastne jediný v tomto výbornom nápade, ktorý môže byť naozaj bohumilý, ale je zrejme, že k tomu nie je žiadna podpora a zbytočne tým zahlcuje vlastne legislatívny proces. A je to jasné, je to jasné zo zákona a zbytočné je k tomu sa vracať. Už k tomu bolo povedané mnohé a zaiste aj to, že celá právna úprava, ktorá súvisela s reformou nakoniec mala ústavnú väčšinu. Takže príde mi skutočne zvláštne, že potom koaliční poslanci v rozpore so svojím vtedajším hlasovaním teraz sa tu vyjadrujú, že ako je to celé zle. Ako asi niečo sa im neviem, kde stalo zle alebo neviem už, že kto teraz presadzuje a ďalší vyvíja tlaky. To je podľa mňa v tomto momente kľúčové, čo som chcela povedať a súčasne platí, aj čo povedal pán poslanec, je, že tu vlastne nie je reálny argument, prečo vypadli previerky. Keď sa posúva celú súdna mapa o ďalších päť mesiacov, neobstojí žiadny argument, ani to, že je málo sudcov, hlásia sa tam, ani to, že sa to nestíha, pretože Súdna rada to robí oveľa efektívnejšie, robí to proste v týždni, v týždňoch a tu nie je žiadny logický argument. Je tu proste nejaké politické zadanie. Ďakujem.
Hrušovský, Pavol, podpredseda NR SR (2011-09-08):
No, veď môžeme prísne vykladať rokovací poriadok a pán podpredseda ti nevyhovieť. Na druhej strane, áno, ak chceš využiť ústavné právo a zákonnú možnosť poslanca a podpredsedu Národnej rady vystúpiť, môžeš tak urobiť, ale skôr uprednostňujem racionálne využitie času na rokovanie Národnej rady. A ja sa nebránim tomu, aby ktorýkoľvek z vás vystúpil, zaujal aj kritický postoj k tomu priebehu rokovania, ale nerád by som teraz prerušoval rokovanie len preto, lebo vznikol nejaký politický spor. Ale to problém nevyrieši, po 20 minútach budeme pokračovať. Nie je to dôvod na to, aby po prerušení niekto vystúpil. Už natoľko sme znalí rokovacieho poriadku. Preto poprosím teraz o osobné stretnutie mňa s poslaneckým klubom SMER-u. Poprosím pána podpredsedu Horta, aby viedol rokovanie a pána poslanca Novotného, aby vystúpil. Nech sa páči, pán poslanec. (Výkriky v sále a potlesk.) Pán poslanec Madej.
D. Jarjabek, poslanec: (2008-01-29):
Politické vydieranie na základe jedného zákona druhým, to tu ešte nebolo a zobrali ste si práve tlačový zákon. Ten tlačový zákon, ktorý je v prvom čítaní, ten tlačový zákon, o ktorom sa v prvom čítaní hovorí len ako o istej filozofii, a to paragrafové znenie sa vlastne hodnotí v druhom čítaní. Vy tu vydierate cez tlačový zákon. Čo keď začnete takto vydierať cez ostatné zákony? Robte si, čo chcete. (Smiech.)
Mičovský, Ján, poslanec NR SR (2012-09-12):
Ďakujem, pani podpredsedníčka. Ďakujem pekne aj za reakcie na moje vystúpenie. Ja myslím, že áno. Vyhodnotili ste správne a otvorím en bloc, ja nemám problém s pocitom, že a nielen s pocitom, ale presvedčením, že zmena je potrebná, že je to v tomto prípade nasmerované smerom správne a že by som nevidel dôvod nepodporiť takúto snahu. Ja len som využil svoje vystúpenie k tomu, aby som pripomenul, že tá definitíva, o ktorej ja počúvam 25 rokov, je svojim spôsobom rovnako cenné racionalizačné opatrenie, ktoré prispeje ku kvalite efektívnosti, ekonomickosti, a dá sa povedať, celkovej, proste veľmi dobrom fungovaní štátnej správy. Takže tam by som povedal, že to rovná sa medzi tou vašou snahou, ktorá tu je, a definitívou ja vidím ako celkom zreteľne. Takže by som bol veľmi rád, keby sa na túto vec myslelo a keby sa vo vhodnej chvíli zapracovala možno s prispením teda aj mňa, veľmi rád by som sa na tom podieľal, k tomu, aby definitíva konečne bola reálnou súčasťou štátnej správy. Pretože tam vidím stále obrovskú devízu v tom, že dokážeme možno k tým miliónom, ktoré má pán podpredseda vlády na mysli, pridať nemalé milióny a možno by sme boli až prekvapení, aj keď, samozrejme, kvantifikovať to v tejto chvíli neviem, ale som presvedčený, že ide o obrovskú čiastku, ktorá sa tu dá získať. Ďakujem.
Figeľ, Ján, podpredseda NR SR (2014-11-08):
Nech sa páči, Július Brocka.
Laššáková, Jana, podpredsedníčka NR SR (2015-10-06):
Na vystúpenie pána poslanca nie sú faktické poznámky. Teraz dávam možnosť prihlásiť sa do rozpravy ústne. Do rozpravy ústne sa nehlási nikto, vyhlasujem rozpravu za skončenú. Pán podpredseda vlády, chcete dodať niečo k rozprave? Nie. Pán spravodajca? Nie. Prerušujem rokovanie o tomto bode programu. Ďakujem pekne, pán podpredseda aj pán spravodajca, a, samozrejme, novému predsedovi úradu želáme, nech sa mu v úrade darí. Ďalej nasleduje Správa o stave ochrany osobných údajov za roky 2013 a 2014 . Správa má parlamentnú tlač 1664, správa výboru je pod tlačou 1664a. Správu uvedie predsedníčka Úradu na ochranu osobných údajov Soňa Pőtheová. Nech sa páči, pani predsedníčka. Ešte chvíľočku, nech dokončia rokovanie. Takže, nech sa páči, pani predsedníčka, máte slovo.
Laurenčík, Milan, podpredseda NR SR (2021-05-27):
Pán poslanec Eduard Kočiš s faktickou poznámkou. Nech sa páči. (Reakcia z pléna: „Nie je prítomný.“) Pani poslankyňa Zita Pleštinská, nech sa páči.
Sárközy, Irén, poslankyňa NR SR (2019-06-27):
Ďakujem. Pán predsedajúci, dajte, prosím, hlasovať o návrhu zákona ako o celku s odporúčaním gestorského výboru schváliť.
Tomáš, Erik, minister práce, sociálnych vecí a rodiny SR (2023-12-06):
Ďakujem veľmi pekne, vážený pán predsedajúci, kolegovia, kolegyne, Dozorná rada Sociálnej poisťovne má jedenásť členov, predsedom dozornej rady je minister práce, sociálnych vecí a rodiny Slovenskej republiky, členov dozornej rady s výnimkou predsedu volí a odvoláva Národná rada Slovenskej republiky. Podľa § 123 ods. 3 písm. c) zákona č. 461/2003 Z. z. o sociálnom poistení v znení neskorších predpisov, dozorná rada sa ďalej tvorí z jedného zástupcu ministerstva práce, sociálnych vecí a rodiny a z dvoch zástupcov Ministerstva financií navrhnutých vládou. Zástupcom ministerstva práce, sociálnych vecí a rodiny navrhnutým vládou Slovenskej republiky zvoleným za člena Dozornej rady Sociálnej poisťovne bol pán Boris Ažaltovič, ktorý sa vzdal funkcie člena Dozornej rady Sociálnej poisťovne ku dňu 5. októbra 2023 písomnou žiadosťou doručenou Národnej rade Slovenskej republiky. V dôsledku vzdania sa funkčne, funkcie člena Dozornej rady Sociálnej poisťovne pánom Borisom Ažaltovičom je potrebné, aby Národná rada zvolila nového člena Dozornej rady Sociálnej poisťovne ako zástupcu ministerstva práce, sociálnych vecí a rodiny navrhnutého vládou Slovenskej republiky. Z uvedeného dôvodu predkladám návrh na voľbu pána Petra Kostolného, generálneho tajomníka služobného úradu ministerstva práce, sociálnych vecí a rodiny ako zástupcu ministerstva práce, sociálnych vecí a rodiny navrhnutého vládou do Dozornej rady Sociálnej poisťovne. Zástupcom ministerstva financií navrhnutým vládou zvoleným za člena Dozornej rady Sociálnej poisťovne je pán Marcel Klimek, ktorého vláda Slovenskej republiky uznesením č. 227 zo 17. mája 2023 odvolala z funkcie štátneho tajomníka Ministerstva financií Slovenskej republiky. Podľa § 123 ods. 19 zákona č. 461/2003 Z. z. o sociálnom poistení v znení neskorších predpisov, člena dozornej rady môže Národná rada odvolať z jeho funkcie aj z iných dôvodov, ako sú uvedené v odseku 18, na základe návrhu toho, kto podal návrh na zvolenia člena dozornej rady alebo na návrh orgánu dozoru štátu. Z dôvodu uskutočnenej personálnej zmeny vo vzťahu k ministerstvu financií predkladám súčasne návrh na odvolanie z funkcie člena Dozornej rady Sociálnej poisťovne zástupcu ministerstva financií navrhnutého vládou Marcela Klimeka a návrh na voľbu Radovana Majerského, súčasného štátneho tajomníka ministerstva financií do Dozornej rady Sociálnej poisťovne. Ďakujem pekne.